אירית ליליאן

אירית ליליאן (נולדה ב-1962) היא דיפלומטית ישראלית המשמשת כשגרירת ישראל בטורקיה. שימשה בעבר גם כשגרירת ישראל בבולגריה וכממונה על היחסים בשגרירות ישראל בקנברה.

ביוגרפיה 
ליליאן, שנולדה ב-1962 ברחובות, שירתה בצה"ל כמפיקה ועורכת בגלי צה"ל. היא בעלת תואר ראשון בארכאולוגיה ואגיפטולוגיה מאוניברסיטת תל אביב ותואר שני בלימודי מזרח ומערב מהאוניברסיטה העברית בירושלים. היא נשואה ואם לשתיים.

קריירה דיפלומטית 
ליליאן הצטרפה למשרד החוץ ב-1986. היא שימשה כסגנית ראש שגרירות ישראל בסינגפור ונספחת תרבות בשגרירות ישראל בפריז, ולאחר מכן הייתה מנהלת חטיבת דרום אירופה במשרד החוץ במשך 10 שנים.

ב-2007 מונתה לממונה על היחסים בשגרירות ישראל בקנברה לאחר שכהונתו של נפתלי תמיר קוצרה בעקבות התבטאות גזענית.

ב-2015 מונתה לשגרירת ישראל בבולגריה, וכיהנה בתפקיד זה עד 2019. לאחר מכן הייתה הממונה על היחסים בשגרירות ישראל בטורקיה, החל מ-26 בינואר 2021 עד שמונתה לשגרירה ב-19 בספטמבר 2022. ליליאן הגישה את כתב האמנתה לנשיא טורקיה רג'פ טאיפ ארדואן ב-27 בדצמבר, והיא האישה הראשונה בתפקיד זה.

קישורים חיצוניים

הערות שוליים 

שגרירי ישראל באוסטרליה
שגרירי ישראל בבולגריה
שגרירי ישראל בטורקיה
רחובות: אישים
בוגרות האוניברסיטה העברית בירושלים
בוגרות אוניברסיטת תל אביב
דיפלומטיות ישראליות
ישראליות שנולדו ב-1962